Virus trek Pakistani plat voor WB | Netwerk24
Shadab Khan vroeër vanjaar op Nuweland in aksie teen Suid-Afrika. Foto: Gallo Images
Die 20-jarige Khan, wat in sy land se groep vir die Wêreldbeker-toernooi ingesluit is, is weens siekte aan Pakistan se groep vir die toer na Engeland onttrek.
Pakistan sal in ’n enkele T20-wedstryd en vyf eendagwedstryde teen die Engelse te staan kom.
Die Pakistanse Krieketraad sê in ’n verklaring Khan het ’n virus onder lede waarvoor hy behandel moet word. Hy sal minstens vier weke langs die kantlyn wees.
Pakistan, wat in 1992 die wêreldkampioen was, begin sy aanslag op die titel op 31 Mei teen die Wes-Indiese Eilande in Nottingham.
Spanne word toegelaat om tot 23 Mei veranderinge aan hul groepe aan te bring. – Reuters
Meer oor: Wêreldbeker-Kriekettoernooi | Pakistan | Krieket | Virus | Engeland
Umar Akmal in sop oor aandjie uit
Faf wil in Pakistan se voetspore trap